CELEX: 32014R0071
Language: fi
Date: 2014-01-27 00:00:00
Title: Komission asetus (EU) N:o 71/2014, annettu 27 päivänä tammikuuta 2014 , lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti annetun asetuksen (EU) N:o 965/2012 muuttamisesta  ETA:n kannalta merkityksellinen teksti

28.1.2014   
            
            
               FI
            
            
               Euroopan unionin virallinen lehti
            
            
               L 23/27
            
         
      KOMISSION ASETUS (EU) N:o 71/2014,
   annettu 27 päivänä tammikuuta 2014,
   lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti annetun asetuksen (EU) N:o 965/2012 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY (1) kumoamisesta 20 päivänä helmikuuta 2008 annetun Euroopan parlamentin ja neuvoston asetuksen (EY) N:o 216/2008 ja erityisesti sen 8 artiklan 5 kohdan ja 10 artiklan 5 kohdan,
   sekä katsoo seuraavaa:
   
               (1)
            
            
               Lentokelpoisuutta käsittelevää asetuksen (EY) N:o 216/2008 5 artiklaa laajennettiin käyttöönsoveltuvuuden arviointia koskevien seikkojen sisällyttämiseksi tyyppihyväksynnän täytäntöönpanosääntöihin.
            
         
               (2)
            
            
               Euroopan lentoturvallisuusvirasto, jäljempänä ’virasto’, totesi olevan tarpeellista muuttaa komission asetusta (EU) N:o 748/2012 (2), jotta virasto voisi hyväksyä käyttöönsoveltuvuutta koskevat tiedot osana tyyppihyväksyntäprosessia.
            
         
               (3)
            
            
               Käyttöönsoveltuvuutta koskeviin tietoihin olisi sisällyttävä tietyt perusminimivarusteluettelon (MMEL), ohjaamomiehistön koulutuksen sekä matkustamomiehistön koulutuksen osalta vaadittavat pakolliset tiedot, joiden pohjalta lentotoiminnan harjoittajat laativat minimivarusteluettelon (MEL) ja suunnittelevat kurssit miehistön koulutusta varten.
            
         
               (4)
            
            
               Minimivarusteluettelon laadintaa, ohjaamomiehistön koulutusta ja matkustamomiehistön koulutusta koskevissa vaatimuksissa viitataan käyttöönsoveltuvuutta koskeviin tietoihin, mutta niitä tilanteita varten, joissa käyttöönsoveltuvuustietoja ei ole saatavilla, olisi säädettävä yleisellä tasolla vaatimuksista ja siirtymätoimenpiteistä.
            
         
               (5)
            
            
               Ilmailualalle ja jäsenvaltioiden viranomaisille olisi annettava riittävästi aikaa, jotta ne voivat mukautua uuteen sääntelykehykseen ja tietyin edellytyksin tunnustaa sellaisten todistusten kelpoisuuden, jotka on annettu ennen tämän asetuksen voimaantuloa ja soveltamista.
            
         
               (6)
            
            
               Virasto laati käyttöönsoveltuvuustietojen käsitettä koskevien täytäntöönpanosääntöjen luonnoksen, jonka se toimitti lausuntona (3) komissiolle asetuksen (EY) N:o 216/2008 19 artiklan 1 kohdan mukaisesti.
            
         
               (7)
            
            
               Sen vuoksi komission asetusta (EU) N:o 965/2012 (4) olisi muutettava.
            
         
               (8)
            
            
               Tässä asetuksessa säädetyt toimenpiteet ovat asetuksen (EY) N:o 216/2008 65 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 965/2012 seuraavasti:
   
               1)
            
            
               Korvataan 9 artikla seuraavasti:
               ”9 artikla
               Minimivarusteluettelot
               Minimivarusteluettelojen, jotka lentotoiminnan harjoittajan valtio tai rekisteröintivaltio on hyväksynyt ennen tämän asetuksen soveltamista, katsotaan olevan tämän asetuksen mukaisesti hyväksyttyjä, ja lentotoiminnan harjoittaja saa käyttää niitä edelleen.
               Tämän asetuksen tultua voimaan kaikki muutokset ensimmäisessä alakohdassa tarkoitettuun minimivarusteluetteloon, jota koskeva perusminimivarusteluettelo on laadittu osana käyttöönsoveltuvuutta koskevia tietoja komission asetuksen (EU) N:o 748/2012 (5) mukaisesti, on tehtävä tämän asetuksen liitteessä III olevassa 2 jaksossa olevan kohdan ORO.MLR.105 mukaisesti mahdollisimman pian ja viimeistään 18 päivänä joulukuuta 2017 tai kahden vuoden kuluttua käyttöönsoveltuvuutta koskevien tietojen hyväksymisestä sen mukaan, kumpi ajankohdista on myöhempi.
               Muutokset sellaiseen ensimmäisessä alakohdassa tarkoitettuun minimivarusteluetteloon, jota koskevaa perusminimivarusteluetteloa ei ole laadittu osana käyttöönsoveltuvuutta koskevia tietoja, on tehtävä edelleen lentotoiminnan harjoittajan valtion tai rekisteröintivaltion hyväksymän sovellettavan perusminimivarusteluettelon mukaisesti.
            
         
               2)
            
            
               Lisätään uusi 9 a artikla seuraavasti:
               ”9 a artikla
               Ohjaamo- ja matkustamomiehistön koulutus
               Lentotoiminnan harjoittajien on varmistettava, että ne ohjaamo- ja matkustamomiehistön jäsenet, jotka jo toimivat näissä tehtävissä ja ovat suorittaneet liitteessä III olevan osaston FC ja osaston CC mukaisesti koulutuksen, johon ei sisältynyt asianomaisissa käyttöönsoveltuvuutta koskevissa tiedoissa vahvistettuja pakollisia osa-alueita, hankkivat kyseiset pakolliset osa-alueet kattavan koulutuksen viimeistään 18 päivänä joulukuuta 2017 tai kahden vuoden kuluttua käyttöönsoveltuvuutta koskevien tietojen hyväksymisestä sen mukaan, kumpi ajankohdista on myöhäisempi.”
            
         
               3)
            
            
               Muutetaan liite III (osa ORO) tämän asetuksen liitteen I mukaisesti.
            
         
               4)
            
            
               Muutetaan liite V (osa SPA) tämän asetuksen liitteen II mukaisesti.
            
         2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä tammikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
         
      
   
   
      (1)  EUVL L 79, 19.3.2008, s. 1.
   
      (2)  EUVL L 224, 21.8.2012, s. 1.
   
      (3)  Euroopan lentoturvallisuusviraston 13 päivänä joulukuuta 2011 antama lausunto nro 7/2011, nähtävissä sivuilla http://easa.europa.eu/agency-measures/opinions.php
   
      (4)  EUVL L 296, 25.10.2012, s. 1.
   
      (5)  EUVL L 224, 21.8.2012, s. 1.”
   
      LIITE I
      Muutetaan asetuksen (EU) N:o 965/2012 liite III (osa ORO) seuraavasti:
      
                  1)
               
               
                  Korvataan kohdan ORO.GEN.160 b alakohta seuraavasti:
                  
                              ”b)
                           
                           
                              Lentotoiminnan harjoittajan on ilmoitettava toimivaltaiselle viranomaiselle ja ilma-aluksen suunnittelusta vastaavalle organisaatiolle vaaratilanteesta, toimintahäiriöstä, teknisestä viasta, teknisten rajoitusten ylittymisestä ja asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen epätarkkuutta, puutteellisuutta tai epäselvyyttä ilmentävästä poikkeamasta sekä muista epätavallisista seikoista, jotka ovat vaarantaneet tai olisivat voineet vaarantaa ilma-aluksen turvallisen toiminnan mutta eivät ole johtaneet onnettomuuteen tai vakavaan vaaratilanteeseen, sanotun kuitenkaan rajoittamatta a alakohdan säännösten soveltamista.”
                           
                        
            
                  2)
               
               
                  Muutetaan kohta ORO.MLR.105 seuraavasti:
                  
                              a)
                           
                           
                              Korvataan a alakohta seuraavasti:
                              
                                          ”a)
                                       
                                       
                                          Minimivarusteluettelo on laadittava asetuksen (EY) N:o 216/2008 liitteessä IV olevan 8.a.3 kohdan mukaisesti, ja luettelon on perustuttava asiaankuuluvaan perusminimivarusteluetteloon, sellaisena kuin se määritellään asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa.”
                                       
                                    
                        
                              b)
                           
                           
                              Korvataan j alakohdan 1 alakohta seuraavasti:
                              
                                          ”1)
                                       
                                       
                                          kyseiset mittarit, laitteet tai toiminnot ovat a alakohdassa määritellyn perusminimivarusteluettelon kattamia;”
                                       
                                    
                        
            
                  3)
               
               
                  Korvataan kohdan ORO.FC.140 a alakohta seuraavasti:
                  
                              ”a)
                           
                           
                              Ohjaamomiehistön jäsenten, jotka lentävät useampaa kuin yhtä ilma-alustyyppiä tai -versiota, on noudatettava tässä osastossa kullekin tyypille tai versiolle asetettuja vaatimuksia, jollei kyseisille tyypeille tai versioille ole määritetty koulutusta, tarkastuslentoja ja viimeaikaista kokemusta koskevien vaatimusten osalta hyvityksiä asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa.”
                           
                        
            
                  4)
               
               
                  Korvataan kohdan ORO.FC.145 b alakohta seuraavasti:
                  
                              ”b)
                           
                           
                              Koulutussuunnitelmia ja opetusohjelmia laatiessaan lentotoiminnan harjoittajan on sisällytettävä niihin asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa määritellyt olennaiset osa-alueet.”
                           
                        
            
                  5)
               
               
                  Korvataan kohdan ORO.FC.220 e alakohta seuraavasti:
                  
                              ”e)
                           
                           
                              Lentokoneiden osalta ohjaajien, joille on myönnetty tyyppikelpuutus kokonaan simulaattorilla suoritettavan kurssin (ZFTT) perusteella, on
                              
                                          1)
                                       
                                       
                                          aloitettava reittilentäminen valvonnan alaisena 21 päivän kuluessa lentokokeen tai lentotoiminnan harjoittajan järjestämän asianmukaisen koulutuksen suorittamisesta. Koulutuksen sisältö on kuvattava toimintakäsikirjassa;
                                       
                                    
                                          2)
                                       
                                       
                                          suoritettava kuusi lentoonlähtöä ja laskua lentoa simuloivalla koulutuslaitteella (FSTD) 21 päivän kuluessa lentokokeen suorittamisesta toisella ohjaajan istuimella istuvan tyyppikouluttajan (TRI(A)) valvonnassa. Lentoonlähtöjen ja laskujen määrää voidaan vähentää, jos hyvityksiä on määritetty asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa. Jos näitä lentoonlähtöjä ja laskuja ei suoriteta 21 päivän kuluessa, lentotoiminnan harjoittajan on järjestettävä kertauskoulutusta, jonka sisältö on kuvattava toimintakäsikirjassa;
                                       
                                    
                                          3)
                                       
                                       
                                          suoritettava valvonnan alaisten reittilentojen (LIFUS) neljä ensimmäistä lentoonlähtöä ja laskua lentokoneella toisella ohjaajan istuimella istuvan tyyppikouluttajan (TRI(A)) valvonnassa. Lentoonlähtöjen ja laskujen määrää voidaan vähentää, jos hyvityksiä on määritetty asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa.”
                                       
                                    
                        
            
                  6)
               
               
                  Korvataan kohdan ORO.CC.125 b alakohta seuraavasti:
                  
                              ”b)
                           
                           
                              Laatiessaan ilma-alustyyppikohtaisen koulutuksen ja lentotoiminnan harjoittajan siirtymäkoulutuksen koulutussuunnitelmia ja opetusohjelmia lentotoiminnan harjoittajan on sisällytettävä niihin asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa määritellyt asiaankuuluvat osa-alueet, jos tällaiset tiedot ovat käytettävissä.”
                           
                        
            
                  7)
               
               
                  Korvataan kohdan ORO.CC.130 c alakohta seuraavasti:
                  
                              ”c)
                           
                           
                              Laatiessaan käytössä olevan ilma-alustyypin ja sen version välisiä eroja käsitteleviä koulutussuunnitelmia ja opetusohjelmia lentotoiminnan harjoittajan on sisällytettävä niihin asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa määritellyt asiaankuuluvat osa-alueet, jos tällaiset tiedot ovat käytettävissä.”
                           
                        
            
                  8)
               
               
                  Korvataan kohdan ORO.CC.250 b alakohdan 1 alakohta seuraavasti:
                  
                              ”1)
                           
                           
                              kunkin ilma-aluksen tyyppi tai versio ottaen huomioon asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa kyseiselle ilma-alustyypille tai -versiolle määritetyt asiaankuuluvat tiedot, jos tällaiset tiedot ovat käytettävissä; ja”.
                           
                        
            
   
      LIITE II
      Muutetaan liite V (osa SPA) seuraavasti:
      
                  1)
               
               
                  Korvataan kohdan SPA.GEN.105 b alakohdan 2 alakohta seuraavasti:
                  
                              ”2)
                           
                           
                              asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa määritellyt asiaankuuluvat seikat on otettu huomioon.”
                           
                        
            
                  2)
               
               
                  Korvataan kohta SPA.GEN.120 seuraavasti:
                  ”SPA.GEN.120   Erityishyväksynnän voimassa pitäminen
                  
                  Erityishyväksyntä annetaan rajoittamattomaksi ajaksi, ja se pysyy voimassa edellyttäen, että lentotoiminnan harjoittaja täyttää jatkuvasti erityishyväksyntään liittyvät vaatimukset ja ottaa huomioon asetuksen (EU) N:o 748/2012 mukaisesti laadittujen käyttöönsoveltuvuutta koskevien tietojen pakollisessa osassa määritellyt asiaankuuluvat seikat.”